لایت یاگامی

لایت یاگامی (夜神月 یاگامی رایتۆ) وە هەروەها دەناسرێت بەناوی کیرا بریتییە لە کەسایەتی سەرەکی لە زنجیرە ئەنیمێ و مانگای دەفتەری مەرگ. The stars ." The Star. Sunday October 29, 2006. Retrieved on September 23, 2009.

لایت یاگامی خوێندکارێکی زیرەکە و لە پلەی سەرەوەی پۆلەکەیدایە و ئامانج و هیوایەکی زۆری بۆ داهاتووی هەیە. بێتاقەت و وەڕزە لە جیهانی دەورووبەری و پێیوایە جیهان بەرەو پیستر بوون و نامرۆیی بوون دەچێت. کاتێک بە ڕێکەوت تێنووسێکی سەیر و سەمەرە و بە هێزێکی سەرووسرووشتییەوە لە ئاسمانەوە دادەکەوێت و ئەم هەڵیدەگرێت، دەبینێت کە لەسەری نووسراوە “تێنووسی مەرگ” و هەندێک ڕێنوێنی شێوازی بەکارهێنانی تێنووسەکە لەسەری نووسراوە، وەکوو: “ناوی هەر کەسێک لەسەری ئەم تێنووسە بنووسرێت ئەو کەسە دەمرێت”. سەرەتا پێ گاڵتەیە و دەڵێت دەشێت شتێکی وەکوو نامە زنجیرەییەکان بێت کە بڵاو دەبنەوە. بەڵام کاتێک تاقی دەکاتەوە و ڕاستییەکە دەبینێت، زۆر شت دەگۆڕێت. ئێستا خەون بەوەوە دەبینێت کە جیهان لە مرۆڤە خراپەکان و بەدکارەکان خاوێن بکاتەوە و ناشوێنێک لە سەر عەرز درووست بکات و خۆی وەکوو خودای ئەو جیهانە دەبینێت. سەرەتا بەس تاوانبارەکان دەکوژێت بەڵام پاشتر تەنانەت ئەوانەش کە بیانەوێت دژی ببنەوە دەکوژێت و ئەمەش بە ڕەوا و عەدالەت دەبینێت. لایت کە بە کیرا دەناسرێت دەبێتە سەرچاوەی ترس و شڵەژان بۆ کۆمەڵگا، سەرەڕای ئەوەی هەندێ کەس لایەنگری لێ دەکەن. پۆلیس لێکۆڵەرێکی نهێنی و شارەزا کە ئاڵۆزترین دۆسییە تاوانبارییەکانی چارەسەر کردووە بە ئیش دەگرێت کە ناوی ئێڵە و لێکۆلەرێکی هەرە زیرەکە. کیرا ئێستا دەیەوێت بۆ پاراستنی خۆی ئێڵ بکوژێت.

ئەو کەسەی هەڵساوە بە ڕۆڵ گێڕانی دەنگەکە لە ئەنیمێیەکە: مامۆرو مییانۆ لە ئەنیمێیە ژاپۆنییەکە، براد سوەیل لە وەرگێڕانە ئینگلیزێکە.

 سەرچاوەکان 

پۆل:کەسایەتییە نێرەکانی ئەنیمێ و مانگا
پۆل:لێکۆڵەرانی پۆلیسی خەیاڵی
پۆل:نارسسیزم لە خەیاڵدا
پۆل:کەسایەتییەکانی پەرتووکی مەرگ
پۆل:ژاپۆنییە خەیاڵییەکان
پۆل:ژاپۆنییە خەیاڵییەکانی ناو ئەنیمێ و مانگا
پۆل:کارەکتەرە کۆمیکەکان کە لە ساڵی ٢٠٠٣ ناسێنراون
پۆل:ھاکەرە خەیاڵییەکان
پۆل:کەسایەتییە وریاییەکان لە کۆمیکەکان